Conservatoire vun der Stad Lëtzebuerg

De Conservatoire vun der Stad Lëtzebuerg (fr: Conservatoire de la Ville de Luxembourg) ass eng Museksschoul zu Märel.

 Geschicht 

Duerch e Gesetz vum 22. Mee 1902, dat d'Schafe vun engem Museksconservatoire an der Stad Lëtzebuerg betraff huet, an dem Arrêté Grand-Ducal dozou vum 11. Mäerz 1904 gouf de legale Kader fir de Conservatoire gesat. Ma eréischt 1906 gouf de Conservatoire gegrënnt, an dat mat Hëllef vun engem Don vun der Madame Eugénie Dutreux-Pescatore. D'Gebai war deemools op 14 – 16 an der Hossegässel, am fréiere Refuge vun der Abtei Orval, a war grouss genuch fir ongeféier 300 bis 400 Schüler. Den éischten Direkter war de Belsch Victor Vreuls.

Nom Zweete Weltkrich ass d'Zuel vun de Schüler an d'Luucht gaangen, a schonn an der Mëtt vun den 1960er Jore gouf dovu geschwat, a méi grouss Raimlechkeeten ze plënneren, mä et sollt bis 1984 daueren, bis an dat neit Gebai um Geesseknäppchen geplënnert konnt ginn.

Dëse Gebaierkomplex (dee, wéi säi Virgänger, de Spëtznumm Quatsch huet) ass vun den Architekte Robert Heintz-Sturm a Conny Lentz, dt-8 Planungsgruppe a Büro Bussmann & Haberer. De Concerts-Sall huet eng Westenfelder-Uergel.

Vu Mëtt 2025 bis Enn 2026 soll de groussen Auditorium renovéiert ginn. D'Sëtzer an d'Teppecher ginn nei gemaach, an och de Parquet, d'Akustikspanneauen an d'Metallstrukture sollen opgefrëscht ginn. Weider kommen nei technesch Raim bäi. D‘Aarbechte sollen eng 11 Milliounen Euro kaschten.De Stater Conservatoire an d'Cinemathéik gi renovéiert an ausgebaut." rtl.lu, 18.11.2024.

 Léierbetrib 

2021 goungen eng 3.800 Elèven an de Consevatoire. 170 Enseignante hunn do ronn 7.000 Coursen d'Woch ginn.

Direkter ass zanter dem 1. September 2011 de Marc Meyers."De Conservatoire gëtt an Zukunft vum Marc Meyers geleet." rtl.lu - 01.09.2011, 14:40 - Fir d'lescht aktualiséiert: 01.09.2011, 15:13.

 DirekterenBeck, Henry, Josy Hamer, Le Conservatoire de la Ville de Luxembourg et ses directeurs, in: Ons Stad Nr 65, 2000, Ss 12-16 
 1906 - 1926: Victor Vreuls
 1927 - 1940: Lucien Lambotte
 1940 - 1944: Hans Herwig
 1944 - 1953: Lucien Lambotte
 1953 - 1953: Richy Muller (directeur ff)
 1953 - 1959: Walter Kolneder
 1959 - 1965: Jean-Pierre Schmit (directeur ff)
 1965 - 1989: Josy Hamer
 1989 - 1995: Roland Hensgen
 1995 - 2011: Fernand Jung
 2011 - 2026: Marc Meyers

 Literatur 
 100e anniversaire du Conservatoire de Musique de la Ville de Luxembourg. Luxembourg 2006.

 Kuckt och 
 Museksschoulen zu Lëtzebuerg
 Um Spaweck 

Websäit vum Stater Conservatoire

Kategorie:Museksschoulen zu Lëtzebuerg
Kategorie:Schoulen an der Stad Lëtzebuerg
Kategorie:Bauwierker 1984
Kategorie:Märel (Stad Lëtzebuerg)